สวัสดีค่ะ สำหรับภาพนี้นะคะ ก็จะเป็นภาพเกี่ยวกับการล้างจานนะคะ เป็นการล้างจานของร้านค้าร้านหนึ่งนะคะ ที่ไม่ใช่เป็นที่บ้านนะคะ เป็นของร้านค้านะคะ เรามาดูว่าในภาพนี้เนี่ย มีเหตุการณ์อะไรเกิดขึ้นบ้างนะคะ โดยทั้งหมดมีสิบหกภาพย่อยๆ ด้วยกันนะคะ โดยเราเริ่มจากภาพที่หนึ่งกันค่ะ

ภาพที่หนึ่งนะคะ เราเห็นเป็นร้านก๋วยเตี๋ยวหนึ่งร้านนะคะ เป็นร้านข้างถนนนะคะ ไม่ได้ร้านที่อยู่ในตึก เป็นร้านข้างถนนที่อยู่ริมฟุตบาทนะคะ ริมถนน ริมถนนแห่งหนึ่ง ริมทางแห่งหนึ่งนะคะ ก็ลักษณะของร้านก็จะมี เขาเรียกว่า เป็นร้านค้าอยู่ครึ่งหนึ่งนะคะ แล้วก็อีกด้านหนึ่ง อีกครึ่งหนึ่งเนี่ย เป็นเหมือนกับว่าโต๊ะนะคะ อย่างง่ายๆ สำหรับนั่งกินก๋วยเตี๋ยวนะคะ สำหรับลูกค้าไว้นั่งกินก๋วยเตี๋ยวอยู่ข้างๆ ร้านนะคะ โดยอธิบายร้านกันก่อนนะคะ ร้านก็จะเป็นแบบง่ายๆ นะคะ มีโต๊ะนะคะ แล้วก็มีหลังคาขึ้นไปนะคะ แต่หลังคานี้ก็น่าจะไม่ใช่หลังคาจริงๆ นะ น่าจะเป็นเหมือนผ้าใบนะคะ ที่มีคุณสมบัติคือจะเบาหน่อยนะคะ เป็นผ้าใบสีส้มนะคะ แล้วก็มีชายผ้าใบเนี่ย ริ้ว เป็นริ้วๆ ครึ่งวงกลมนะคะ ตลอดรอบผ้าใบนะคะ แล้วก็ด้านล่างนะคะ ก็จะเป็นเหมือนกับว่าชั้นวางนะคะ เป็นชั้นวางอย่างง่ายๆ บนชั้นวางนั้นก็จะมีด้านซ้ายสุดนะคะ ที่เราเห็นก็จะเป็นถ้วยนะ เป็นถ้วยที่ยังไม่ได้ใช้นะคะ ที่วางเรียงกันซ้อนๆ กันอยู่หลายๆ สีนะ มีสีส้ม สีเขียว สีส้ม สีเขียว อะไรยังงี้นะคะ เรียงๆ ซ้อนกันนะคะ ด้านข้างนั้น ด้านข้างที่ถัดมาก็จะเป็นพวกเครื่องปรุงนะคะ ที่แม่ค้าเอาไว้ใช้ทำใช้ปรุงอาหาร ไว้ใช้ปรุงก๋วยเตี๋ยวนะคะ ตรงกลางนะคะ ก็จะเป็นเหมือนหม้อนะ เป็นหม้อที่มันฝัง มันฝังลงไปในใต้โต๊ะ เรามองไม่เห็นเป็นรูปหม้อ แต่จริงๆ แล้วมันมีหม้อที่ซ่อนอยู่ด้านล่างนะ แล้วก็ข้างๆ หม้อก็จะมีฝาหม้ออยู่อันหนึ่งนะ ฝาหม้อก็จะมี เขาเรียกว่า มีมือจับ มีหูจับด้วย อยู่ตรงกลางนะคะ ถัดมาก็จะมีถ้วยเปล่าอยู่หนึ่งใบนะคะ ที่วางอยู่บนชั้นวางนะคะ เรามาดูที่แม่ค้านะคะ แม่ค้าก็ยืนอยู่ด้านหลังใช่ไหมคะ ตอนนี้แม่ค้าไม่ได้ยืนอยู่เฉยๆ นะ แม่ค้ากำลังทำงานอยู่นะคะ ก็ดูลักษณะของแม่ค้าก่อน แม่ค้ามีผมสีดำ ผมสั้นนะคะ เปิดผมขึ้นไปด้านหน้านะคะ ไม่ใช่ผมม้า เปิดผมขึ้นไปหมดแล้วก็เห็นหน้าผากของแม่ค้านะคะ แล้วก็แม่ค้าก็ใส่เสื้อ เขาเรียกว่าอะไร เสื้อกันเปื้อนนะคะ หรือผ้ากันเปื้อน อะใส่ผ้ากันเปื้อนสีฟ้านะคะ อยู่ด้านหน้านะคะ ทับเสื้อยืดของเขาไว้นะคะ แล้วก็แม่ค้ากำลังลวกก๋วยเตี๋ยวนะคะ ตอนนี้แม่ค้าคือลวกก๋วยเตี๋ยวเสร็จแล้วนะ แม่ค้าก็ถือไอ่ตัวที่ลวกเส้นก๋วยเตี๋ยวขึ้นมาพักไว้ก่อนนะคะ โดยลักษณะของที่ลวกเส้นก๋วยเตี๋ยวนะคะ ที่แม่ค้าถืออยู่นั้นนะ ที่ถือตรงหม้อนะคะ ก็จะเป็นลักษณะมันคล้ายๆ กับแก้วใบใหญ่ๆ หรือถ้วยใบใหญ่ๆ เป็นแก้วใบใหญ่ๆ ก็ได้นะ ที่มีรูรอบๆ นะคะ มีรูอยู่รอบๆ เลย ก็ทำมาจากพวกสเตนเลส อะไรพวกนี้นะคะ แล้วก็สานเป็นตารางๆ นะคะ มันก็จะทำให้เกิดมีเป็นรูใช่ไหม เป็นตาราง เขาเรียกว่าอะไรถี่ๆ หน่อย แต่ไม่ถี่มากนะคะ มันก็จะมีรู มีรูสำหรับที่ระบายน้ำออกนะคะ ก็วิธีการลวกก๋วยเตี๋ยวนะคะ ก็คือ เราก็เอาเส้นก๋วยเตี๋ยวที่เราต้องการกินใช่ไหม จะเป็นเส้นเล็ก เส้นใหญ่ เส้นหมี่ เส้นมาม่า เส้นอะไรก็ได้นะคะ เอาใส่ในที่ลวกเส้นนะคะ ใส่ลงไปเลยนะ ตรงกลางที่ลวกเส้นนะคะ แล้วเวลาลวก ก็คือ การลวกก็คือการที่ไม่ให้มันอยู่ในน้ำร้อนเป็นเวลานานๆ นะคะ ดังนั้นวิธีการลวกก็คือเอาที่ลวกเส้นก๋วยเตี๋ยวเนี่ย ใส่ลงไปในน้ำร้อนนะ แล้วก็ทำการแบบ เขาเรียกเขย่าๆ นิดหน่อยนะ เขย่าในน้ำร้อนนะคะ ประมาณสามวินาที ห้าวินาทีนะคะ แล้วแต่ความต้องการว่าจะให้มันสุกมากสุกน้อย เหนียวมากเหนียวน้อยแค่ไหนนะคะ ก็ลวกก็คือก็เขย่าๆ นะคะ หรือว่าแช่ในน้ำร้อนนะคะ ประมาณห้าวินาที สิบวินาที แล้วแต่แม่ค้านะคะ แล้วก็ยกขึ้นมาเหนือน้ำนะคะ แล้วก็เขย่าๆ ให้มันสะเด็ดน้ำอีกทีนะคะ ให้น้ำร้อนมันออกมานะคะ ให้มันเหลือเฉพาะแต่เส้นนะคะ ก็อย่างเงี้ยเรียกว่าการลวกเส้นนะคะ ก็ลวกเส้นนะคะ โดยการใส่เส้นลงไปในที่ลวกเส้นก๋วยเตี๋ยวนะคะ แล้วก็เอาไปลวกในน้ำ ในน้ำร้อนนะคะ ค่ะ ส่วนมืออีกข้างหนึ่งของแม่ค้านะ ก็จะถือถ้วยเปล่าเอาไว้นะคะ ก็คือ เอามาไว้รอใช่ไหมคะ เวลาลวกเส้นเสร็จแล้วเนี่ย แล้วก็เขย่าๆ ให้มันสะเด็ดน้ำแล้วเนี่ย ก็จะได้เอาเส้นนั้นใส่ลงไปในถ้วยนะคะ ถัดมานะคะ ด้านข้างของร้านค้านะคะ จะเป็นโต๊ะนั่งนะคะ ของลูกค้าใช่ไหมคะ วันนี้ก็มีลูกค้ามานั่งกินก๋วยเตี๋ยวอยู่แล้วนะคะ หนึ่งคนนะ นั่งอยู่บนเก้าอี้ตัวหนึ่งนะ เป็นเก้าอี้ที่ไม่มีพนักพิงนะคะ เป็นเก้าอี้นั่งธรรมดานะ ไม่มีพนักพิง เขาก็กำลังนั่งกินก๋วยเตี๋ยวอยู่นะคะ เป็นผู้หญิงนะ ผู้หญิงผมยาวกำลังนั่งกินก๋วยเตี๋ยวอยู่นะคะ มือเขากำลังถือตะเกียบนะคะ แล้วก็คีบก๋วยเตี๋ยวนะ กำลัง กำลังจะกินนะ กำลังจะเอาใส่ปากนะคะ ค่ะ แล้วก็บนโต๊ะนะคะ บนโต๊ะก็จะมีเครื่องปรุงใช่ไหมคะ มีเครื่องปรุง เป็นพริกน้ำปลา พวกมีอะไรอะ พริกน้ำปลาน้ำส้มอะไรพวกนี้นะคะ ที่ใช้ในการปรุงก๋วยเตี๋ยวนะคะ แล้วก็ถัดมานะคะ ก็จะเห็นมีถ้วยก๋วยเตี๋ยวที่กินเสร็จแล้วใช่ไหมคะ สีเขียวนะ วางอยู่นะคะ แล้วก็มีตะเกียบวางอยู่บนโต๊ะนะคะ ก็คือ มีลูกค้าคนอื่นนะคะ ที่กินเสร็จแล้ว แล้วก็เดินออกไปแล้วนะคะ ค่ะ แล้วก็ภาพนี้เราไม่ได้พูดถึงนะคะ มุมที่อยู่ด้านมุมซ้ายสุดนะคะ ที่เราจะเห็นเป็นเหมือนกับถังนะ ถังนะคะ ที่มีหูหิ้วนะคะ แล้วก็ในถังนั้น ในถังสีขาวนั้นมีถ้วยนะคะ ถ้วยที่วางซ้อนๆ กันอยู่นะคะ ก็คือเป็นถ้วยที่ลูกค้ากินเสร็จแล้วใช่ไหม ยังไม่ได้ล้างใช่ไหมคะ คือว่าแม่ค้าก็เก็บมาวางไว้แยกไว้นะคะ ด้านล่างนะ ที่ริมถนนนะคะ เอามาแยกใส่ถังไว้นะ แล้วก็ซ้อนๆๆ กันไว้นะคะ ตอนนี้ถ้วยมันก็เยอะแล้วนะคะ ซ้อนๆ กันมาค่อนข้างเยอะแล้วนะคะ ก็จะต้องถึงเวลาที่จะล้างนะคะ แล้วก็จะไปดูภาพถัดไปกัน

ค่ะ ภาพที่สองนะคะ ภาพที่สองก็เห็นมีพนักงานอยู่คนหนึ่งนะ ก็เป็นพนักงานล้างจานและพนักงานที่อยู่ในร้านนะคะ จริงๆ ก็มีหน้าที่เก็บกวาดทำความสะอาดนะคะ บางทีก็ช่วยเสิร์ฟช่วยอะไรด้วยนะคะ แล้วแต่ที่จะสามารถทำได้นะคะ แล้วแต่ในช่วงเวลาที่จะสามารถทำได้นะคะ แต่หลักๆ แล้วก็ช่วยล้างจานนะคะ สำหรับแม่ค้าคนนี้เขาก็มาช่วยล้างจาน พนักงานคนนี้นะคะ ก็เป็นผู้ชายใช่ไหมคะ ที่มีผมสั้นนะ ผมเขาก็หวีเสยตั้งขึ้นไปหน่อยนะคะ แล้วเขาก็ใส่เสื้อสีเทาแขนสั้นธรรมดานะคะ แล้วเขาก็กำลังเดินมาที่โต๊ะนะคะ โต๊ะก๋วยเตี๋ยวนะคะ โต๊ะหนึ่งนะ เขาก็เก็บพวกถ้วยเปล่าไปนะคะ ที่ลูกค้ากินเสร็จแล้วเขาก็เก็บซ้อนๆ กันนะคะ ในถังที่เขาถือมานะ เป็นถัง ถังสีขาวที่เขาถือมานะ ในถังนั้นมันมีถ้วยสีเขียวอยู่แล้วใช่ไหมคะ แล้วเขาก็กำลังเก็บถ้วยสีส้มลงไปในถังนั้นนะคะ แล้วก็บนโต๊ะก็ยังเหลือถ้วยสีเขียวอีกสองใบใช่ไหมคะ แล้วก็มีตะเกียบนะคะ วางอยู่ในถ้วยแต่ละใบด้วยนะคะ แล้วบนโต๊ะก็มีพวกเครื่องปรุงนะคะ ที่เราพูดไปแล้วเมื่อกี้นะคะ

ภาพที่สามค่ะ หลังจากที่พนักงานล้างจานนะคะ ก็เก็บจานมาเรียบร้อยแล้วใช่ไหมคะ เป็น เก็บถ้วยมาเรียบร้อยแล้ว อะในร้านก๋วยเตี๋ยวก็ใช้ถ้วยนะ เก็บถ้วยเปล่านะคะ ที่ลูกค้ากินเสร็จเก็บมาเรียบร้อยแล้วนะคะ โดยเราดูในภาพนะ เราก็จะเห็นมีถังอยู่สองใบนะคะ ถังสีขาวสูงๆ อยู่สองใบที่มีหูหิ้วนะคะ ก็แล้วในถังนั้นก็จะมีถ้วยนะคะ ที่ยังไม่สะอาดนะ ยังไม่ได้ล้างนะคะ วางอยู่ในถังนะคะ วางซ้อนๆ กันมาค่อนข้างสูงเลยทีเดียวนะคะ แล้วด้านหน้าของผู้ชายคนนี้นะคะ ก็จะมีถังน้ำใช่ไหมคะ มีถังน้ำอยู่สองใบนะ เป็นเขาเรียกไม่ใช่ถังน้ำเป็นกะละมัง อะมีกะละมังอยู่สองใบนะคะ เป็นกะละมังสีเหลืองใบหนึ่ง แล้วก็กะละมังสีเขียวใบหนึ่งนะ ตัวกะละมังก็จะ ขอบจะเตี้ยหน่อยนะคะ ตัวจะไม่ค่อยสูงนะคะ ค่ะ แล้วก็ผู้ชายก็นั่งอยู่ที่เก้าอี้นั่งนะคะ เก้าอี้นั่งไม้นะคะ เขาก็กำลังนั่งอยู่นะ ภาพนี้เราเห็นได้ชัดขึ้นนะ เขาใส่กางเกงขาสั้นนะคะ สำหรับร้านค้าทั่วไปนะคะ ที่เป็นร้านค้าข้างถนนข้างทางเนี่ย ก็จะ เวลาเขาล้างจานทำความสะอาดสิ่งของ ทำความสะอาดพวกของที่ใช้แล้วเนี่ย เขาก็จะทำความสะอาดที่ข้างทางเหมือนกันนะคะ ก็คือ ข้างๆ ของร้านนี้แหละค่ะ โดยที่เขาต้องเตรียมพวกอุปกรณ์ไรพวกนี้มาเองใช่ไหมคะ พวกกะละมังพวกถังนะคะ แล้วก็พวกน้ำยาล้างจานนะคะ ก็เตรียมมาเองนะคะ นี่เขามาเปิดร้านแล้วเขาก็เตรียมมาวางไว้ข้างๆ นะ ไว้สำหรับล้างถ้วยล้างจานของภายในร้าน

ภาพที่สี่ค่ะ ภาพที่สี่นะคะ เราก็จะเห็นนะคะว่า เขาก็เอาถือสายยางนะ ผู้ชายคนนี้เขาถือสายยางด้วยมือข้างหนึ่งนะคะ เขาถือสายยางมาแล้วเขาก็เติมน้ำนะคะ ลงไปในกะละมังทั้งสองใบนะคะ เราเห็นในภาพ เราเห็นมีกะละมังสีเหลือง แล้วก็กะละมังสีเขียวใช่ไหมคะ เขาก็เติมน้ำเข้าไปทั้งสองใบนะคะ โดยความสำคัญก็คือว่า กะละมังทั้งสองใบเนี่ย มันจะแยกนะคะ เป็น เขาเรียกว่า กะละมังใบหนึ่งก็จะไว้สำหรับใส่น้ำยาล้างจานใช่ไหมคะ แล้วก็อีกใบ กะละมังอีกใบหนึ่งเนี่ย ก็จะเป็นน้ำเปล่านะคะ ไว้สำหรับล้างจาน เขาเรียกว่าล้างน้ำเปล่านะคะ เป็นขั้นตอนสุดท้ายในการล้างจานนะคะ ก็เป็นการล้างน้ำเปล่านะคะ ในภาพนี้ก็จะเห็นมีสายยางนะคะ แล้วก็น้ำกำลังไหลออกจากสายยางนะ โดยที่จริงๆ แล้วเนี่ย ร้านค้าเนี่ย อาจจะเป็นไปขอยืมน้ำนะคะ หรือว่าขอจ่ายเงินพิเศษนะคะ ขอยืมน้ำของร้านข้างๆ นะคะ ที่อยู่ในตึกนะคะ เป็นการขอน้ำมาใช้เลยนะคะ หรือว่าขอซื้อน้ำก็ได้นะคะ ถ้าเกิดว่าแม่ค้าไม่ได้เอามาเองนะคะ

ภาพที่ห้าค่ะ ภาพที่ห้านะคะ ก็หลังจากที่เติมน้ำใส่กะละมังแล้วใช่ไหมคะ ก็จะต้องมีกะละมังใบหนึ่งนะ เมื่อกี้ที่บอกไว้ ก็คือ ต้องใส่น้ำยาล้างจานลงไปนะคะ ก็ในภาพก็เขาก็ถือขวดน้ำยาล้างจานนะคะ แล้วเขาก็บีบน้ำยาล้างจานนะคะ ลงไปในกะละมังใบสีเขียวนะคะ ก็บีบเข้าไปค่อนข้างเยอะเลยทีเดียว เพราะว่าวันนี้ต้องล้างจานเยอะนะคะ เขาก็บีบน้ำยาลงไปนะคะ น้ำยาก็จะเป็นลักษณะแบบใสๆ เหลวๆ นะคะ เวลาการใช้งาน ก็คือ ถ้ามันโดนน้ำใช่ไหมคะ มันก็จะเกิดฟองนะคะ เวลาเราถูหรือเราขยี้ ตีๆ น้ำไรอย่างเงี้ย มันก็จะเกิดฟองขึ้นมานะคะ ซึ่งฟองพวกนี้มันก็ช่วยในการทำความสะอาดนะคะ ช่วยในการล้างจาน

ภาพที่หกค่ะ ภาพที่หกนะคะ ผู้ชายคนนี้ก็นั่งประจำที่แล้วใช่ไหมคะ หลังจากที่เขาเตรียมน้ำเตรียมอะไรเรียบร้อยแล้วนะคะ เขาก็นั่งประจำที่นะคะ แล้วก็เขาก็หยิบถ้วยนะคะ หยิบชามนะ หยิบถ้วยสีส้มมาใบหนึ่งนะ เขาก็มาวางไว้ที่หัวเข่าของเขานะคะ แล้วเขาก็ใช้มืออีกข้างหนึ่งเนี่ย ถือฟองน้ำไว้นะคะ ถือถ้วยข้างหนึ่ง แล้วก็ถือฟองน้ำอีกข้างหนึ่งใช่ไหมคะ แล้วเขาก็เริ่มต้นขัดใช่ไหมคะ ทำความสะอาดถ้วยนะคะ เขาเริ่มต้นใช้มือของเขาเนี่ย หมุนไปหมุนมานะคะ หมุนไปตามลักษณะรูปของถ้วยนะคะ หมุนไปหมุนมาในการล้างทำความสะอาดนะคะ เรามาดูภาพนี้อีกทีหนึ่งนะ ภาพเมื่อกี้เห็นถังสองใบใช่ไหมคะ ถังสีขาวสองใบนะ แล้วในถังก็จะมีถ้วยที่ยังไม่ได้ล้างอยู่นะคะ ตั้งเรียงขึ้นไปนะคะ แล้วก็เรียงขึ้นไปสูง สูงมากกว่าถังนะคะ โดยถังแรกก็จะมีถ้วยสีส้มก่อนนะคะ แล้วก็มีถ้วยสีเขียวแล้วก็สีส้มนะคะ ส่วนถังที่สองนะคะ ก็จะเป็นถ้วยสีเขียวอย่างเดียวใช่ไหมคะ แล้วก็ด้านหน้าของผู้ชายคนนี้ก็จะมีกะละมังอยู่สองใบนะ โดยกะละมังใบหนึ่งสีเหลืองก็เป็นกะละมังสำหรับล้างน้ำเปล่านะคะ แล้วก็กะละมังสีเขียวก็สำหรับ มี เป็นที่ใส่น้ำยานะคะ ใส่น้ำยาล้างจานนะคะ ไว้สำหรับทำความสะอาดจาน ทำความสะอาดถ้วย ทำความสะอาดตะเกียบนะคะ

ภาพที่เจ็ดค่ะ ภาพที่เจ็ด เขาก็หลังจากที่ล้างจานเป็นไงคะ เขาก็ ไม่ใช่ล้างจาน เขาล้างถ้วยนะคะ เขายกถ้วยขึ้นมาดูนะคะ ยกถ้วยมาดูส่องดูนะคะ ก็ดูว่ามันสะอาดหรือยังนะ ดูแล้วเอ๊ะดูเหมือนกับว่ายังไม่สะอาดเท่าไหร่ ยังมีคราบติดอยู่นะคะ โดยที่มืออีกข้างหนึ่งเนี่ย ก็ยังถือฟองน้ำไว้อยู่นะคะ ฟองน้ำก็จะเป็นลักษณะสี่เหลี่ยมนะคะ สี่เหลี่ยมสีเหลืองนะคะ ข้างหน้าของเขาเนี่ย ก็จะมีถัง ถังสีขาวที่วางอยู่นะคะ แล้วก็มีชามสีเขียวตั้งๆ อยู่นะคะ เป็นแถวๆ นะคะ ตั้งขึ้นมา ตั้งสูงขึ้นมานะคะ ผู้ชายคนนี้ก็หยิบ หยิบถ้วยขึ้นมานะ แล้วก็ส่องดูว่ามันสะอาดหรือยัง ดูหน้าแล้วเหมือนกับว่า เออ ยังไม่สะอาดเท่าไหร่นะ ยังไม่พอใจเท่าไหร่

ภาพที่แปดค่ะ ภาพที่แปดนะคะ ก็เมื่อกี้ดูแล้วไม่พอใจนะยังไม่สะอาดเท่าไหร่นะคะ ก็เลยลงมือขัดเลย คราวนี้เรียกว่าขัดเลยนะ ก็คือ ใช้แรงนิดหนึ่งนะคะ เอามือถูๆๆ ขัดๆๆ อย่างแรงนะคะ เขาก็ออกแรงมากเป็นพิเศษนะคะ เขาก็เอาถ้วยสีส้มนะ วางไว้ที่หัวเข่าของเขาใช่ไหมคะ แล้วเขาก็ใช้มือทั้งสองข้างนะ มือข้างหนึ่งจับให้ถ้วยอยู่กับที่ใช่ไหมคะ แล้วมืออีกข้างหนึ่งก็เอาฟองน้ำถูๆๆๆๆ แบบแรงๆ เลยนะคะ แล้วก็ใส่น้ำยาเยอะเลยใช่ไหมคะ เห็นฟองไหมคะ ฟองก็ออกมาเยอะเลยนะ เขาก็ถูๆๆ อย่างแรงเลย ถูขัดถ้วยสีส้มอย่างแรงเลยนะคะ สังเกตหน้าตาเขาใช่ไหมคะ เขาก็ลง เรียกว่าเขาเรียกว่าออกแรงเยอะนะคะ หน้าตาแบบรู้สึกว่า เขาเรียกว่าอะไร ขึงขังมากนะคะ ออกแรงเยอะมาก แล้วก็พยายามขัดให้ถ้วยนั้นสะอาดนะคะ

ภาพที่เก้าค่ะ ภาพที่เก้า หลังจากที่เขาขัดแล้วนะคะ เขาก็หยิบถ้วยขึ้นมาดูใหม่นะคะ หยิบถ้วยขึ้นมาส่องดูนะคะ เขาก็หยิบถ้วยสีส้มมาส่องดูตรงกลางว่า มันสะอาดไหมนะคะ ก็ปรากฏว่าสะอาดดีนะคะ เขาก็ยิ้มออกมานะคะ ว่าโอเคถ้วยสะอาดแล้วนะคะ โดยที่มืออีกข้างหนึ่งก็ถือฟองน้ำไว้เหมือนเดิมนะคะ แล้วก็ถือถ้วยสีส้มขึ้นมานะคะ แล้วก็มองเหมือนกับว่า โอ้สะอาดดีแล้ว ยิ้มนะคะ รู้สึกพอใจ

ภาพที่สิบค่ะ ภาพที่สิบ เขาก็ หลังจากที่ถ้วยสีส้มสะอาดแล้วใช่ไหมคะ เขาก็เอาถ้วยนั้นแหละนะ ถ้วยสีส้มนั้นแหละ ก็เอาไปล้างน้ำเปล่านะคะ ก็คือ ล้างน้ำเปล่าในกะละมังสีเหลืองที่เตรียมไว้นะคะ กะละมังสีเหลืองที่เตรียมไว้ก็ไม่มีน้ำยาอะไรนะคะ ก็เป็นน้ำเปล่านะคะ ไว้สำหรับล้างทำความสะอาดพวกฟอง คราบฟองต่างๆ นะคะ ที่มาจากน้ำยาล้างจานนะคะ เขาก็เอาถ้วยนะคะ ลงจุ่มลงไปนะคะ ในกะละมังน้ำเปล่านี้ใช่ไหมคะ แล้วก็พยายามใช้มือวักน้ำขึ้นมานะ ใช้มือวักน้ำล้างถ้วยนะคะ ให้มันสะอาด

ภาพที่สิบเอ็ดค่ะ ภาพที่สิบเอ็ด ก็พอล้างถ้วยสะอาดแล้วใช่ไหมคะ เขาก็ เขาเรียกว่าอะไร ยกถ้วยขึ้นมานะคะ เหนือ เหนือจากกะละมังน้ำเปล่านะคะ เขาก็ยกขึ้นมานะคะ แล้วก็สังเกตเห็นว่าถ้วยนี้ก็สะอาดแล้วนะ ไม่มีพวกคราบฟองคราบน้ำยาล้างจานหลงเหลืออยู่แล้วนะคะ สังเกตนะคะ ก็จะไม่มีคราบฟองอะไรเหลืออยู่เลยนะ ก็เป็นถ้วยสีส้มธรรมดานะคะ ที่สะอาดเรียบร้อยแล้ว แต่อาจจะมีหยดน้ำนิดหน่อยใช่ไหมคะ เพราะว่ายังไม่ได้แห้งทันทีนะ เวลาล้างน้ำแล้วมันก็จะมีเปียกนะคะ เปียกน้ำเปล่านิดหน่อยนะคะ เขาก็ยกถ้วยขึ้นมาดู แล้วก็โอเคสะอาดเรียบร้อย

ภาพที่สิบสองค่ะ นะคะ สังเกตนะคะ ก็หลังจากที่เขาล้างเสร็จแล้วใช่ไหมคะ เขาก็พวกชามที่เขาล้างเสร็จ ล้างน้ำเปล่าไรเสร็จแล้วนะคะ เขาจะมาเรียงๆๆ กันแยกไว้นะคะ แยกไว้บนโต๊ะนะคะ ก็คือ ชามที่สะอาดแล้วเรียงกันแยกไว้บนโต๊ะนะคะ โดยบนโต๊ะนั้นเราก็จะเห็นมีชามอยู่กี่ใบเอ๋ย หนึ่ง สอง สาม สี่ ห้า มีอยู่ห้าใบนะคะ โดยใบล่างสุดเป็นใบสีส้มนะคะ แล้วก็สามใบตรงกลางเป็นใบสีเขียวนะคะ แล้วก็ใบสุดท้ายนะคะ ใบบนสุดก็คือใบที่ผู้ชายคนนี้กำลัง กำลังวางลงไปซ้อนอยู่นะคะ เป็นใบสีส้มนะคะ เขาก็วางสีส้มซ้อนลงไปนะคะ บนใบสีเขียวนะคะ ก็คือ ทั้งห้าใบนี้ก็คือล้างเสร็จเรียบร้อยแล้วนะคะ สะอาดเรียบร้อยแล้ว ก็พร้อมที่จะใช้งานในครั้งต่อไปนะคะ เราดูภาพก่อนนะคะ ผู้ชายคนนี้ก็เอื้อมมือนะคะ เอาชามใบที่ล้างเสร็จแล้วนะคะ เอาไปซ้อน เอาไปซ้อนเก็บไว้นะคะ ในบริเวณที่เขาวางจัดไว้นะคะ บริเวณที่เขาวางพวกถ้วยสะอาดไว้นะคะ แล้วก็ด้านล่างก็จะเห็นชามนะคะ ที่ยังไม่ได้ล้างใช่ไหมคะ ก็ยังซ้อนๆ รอที่จะให้เขาล้างต่อไปนะคะ

ภาพที่สิบสามค่ะ ภาพที่นี้นะคะ ก็เป็นภาพรวมอุปกรณ์นะคะ เป็นรวมอุปกรณ์ที่เราใช้ในครัวนะคะ ว่ามีอะไรบ้างนะคะ ดูแบบง่ายๆ เลย ตัวแรกนะคะ ที่เป็นจานสีฟ้านะคะ จานแบนๆ สีฟ้านะ เขาเรียกจานนะคะ จานสีฟ้าก็ เวลาที่เราเอาไว้ใส่พวกกับข้าวที่มันไม่ได้เป็นน้ำๆ เยอะๆ นะคะ เช่นใส่ข้าว ใส่ผัด ใส่ข้าวผัดนะคะ ใส่พวกผัดกะเพราไรยังงี้นะคะ เราก็ใส่จานแบนๆ อย่างงี้ได้นะคะ ส่วนถัดมานะคะ เรียกว่าถ้วยนะคะ ถ้วยหรือว่าชามนะคะ ที่เราเห็นเป็นสีส้มนะคะ ในถ้วยนี้เนี่ย ลักษณะของมัน ก็คือ ก้นมันจะลึกนะคะ ก็คุณสมบัติก็คือไว้ใส่พวกน้ำแกง น้ำซุปนะคะ น้ำก๋วยเตี๋ยว อะ ต้มจืด ต้มยำ อะไรยังงี้ก็ได้นะคะ คือลักษณะของกับข้าวหรือว่าอาหารที่มันเป็นน้ำนะคะ ถัดมานะคะ สีเขียวนะ เป็นแก้วน้ำใช่ไหมคะ อันนี้ลักษณะดูแล้วไม่ใช่แก้วใสนะ ดูแล้วเหมือนเป็นแก้วกาแฟไรยังงี้นะคะ ที่ทำมาจากเซรามิกนะ ที่เป็นแก้วเซรามิกนะคะ เป็นแก้วกาแฟนะคะ เอาไว้ใส่น้ำร้อน ใส่น้ำชา ใส่น้ำกาแฟ หรือว่าอาจจะใส่นมร้อนอะไรยังงี้ก็ได้นะคะ ถัดมาแถวล่างนะคะ ก็จะเป็นช้อนนะ ช้อนก็จะ เขาเรียกว่าไงอะ เป็นไว้สำหรับกินน้ำซุปใช่ไหมคะ พวกน้ำก๋วยเตี๋ยวอะไรพวกนี้นะคะ ก็จะเป็นช้อน เวลาเราใช้เนี่ย เวลาเขาเรียกว่าตักใช่ไหม เอาช้อนตักนะคะ หรือว่าเวลากินก็เอาใช้เช่น ตักข้าวนะคะ เอาช้อนตักข้าวขึ้นมากิน หรือว่าเอาช้อนนะคะ ไว้ตักน้ำซุปขึ้นมากิน ถัดมานะคะ เป็นเหมือนแท่งไม้นะคะ สองแท่งนะ ก็เรียกว่าตะเกียบใช่ไหมคะ ตะเกียบก็ทำมาจากไม้ไผ่อะไรพวกนี้นะคะ หรือบางครั้งก็จะมีทำมาจากสเตนเลสอะไรด้วยนะ แล้วแต่ดีไซน์นะคะ ตะเกียบก็ไว้สำหรับคีบใช่ไหมคะ เวลาเรากินเราก็เอาตะเกียบนั้นคีบขึ้นมานะ โดยเราใช้สองมือนะคะ บังคับนะคะ บังคับทิศทางของตะเกียบนะคะ เพื่อให้มันคีบสิ่งของขึ้นมานะ ก็ในที่นี้ ก็คือ คีบก๋วยเตี๋ยวนะ หรือบางคนก็ถนัดกินข้าวนะ บางคนก็ไม่ถนัดใช้ช้อนนะ ถนัดใช้ตะเกียบมากกว่า ก็ใช้ตะเกียบคีบทุกอย่างเลย บางครั้งก็ใช้ตะเกียบคีบข้าว หรือว่าคีบก๋วยเตี๋ยวอะไรยังงี้ด้วยนะคะ ใช้ตะเกียบคีบขึ้นมา ส่วนถัดมาค่ะเป็นมีดนะคะ มีด แล้วก็ส้อมนะคะ มีดนี้ก็ มีดนะคะ กับส้อมนะคะ เวลาเรากินใช่ไหม อาหารประเภทไหนที่เราใช้มีดกับส้อม ก็คือ เช่น พวกสเต็กอะไรยังงี้ใช่ไหมคะ กินเนื้อหมู กินเนื้ออะไรที่มันแบบหั่นยากๆ อะ ที่มันได้มาเป็นชิ้นเล็กๆ นะคะ มันมาเป็นชิ้นใหญ่ๆ นะคะ เราก็ต้องใช้มีดกับส้อมนะคะ ในการกินใช่ไหมคะ ก็คือ ใช้มีดนั้นหั่นเข้าไปที่เนื้อนะคะ เพื่อให้เนื้อมันขาดนะคะ จะได้กินง่ายๆ ส่วนส้อมก็มีลักษณะเป็น เขาเรียกเป็นซี่ๆ นะคะ เป็นซี่ๆ ประมาณสามสี่ซี่นะคะ แล้วแต่ดีไซน์ของส้อมนะคะ ก็ไว้สำหรับจิ้มนะคะ จิ้มลงไปนะคะ แทงลงไป จิ้มลงไปในตัวอาหารนะคะ ในตัวเนื้อหมูเนื้อไก่นะคะ หรือว่าพวกผักพวกอะไรที่เป็นชิ้นใหญ่ๆ นะคะ ไว้สำหรับจิ้มลงไปนะคะ ถัดมาค่ะเป็นแก้วนะคะ แก้วทรงสูง แก้วนี้ก็อาจจะไว้สำหรับใส่น้ำเปล่าใช่ไหมคะ อันนี้ก็น่าจะเป็นแก้วใสก็ได้ หรือว่าเป็นแก้วพลาสติกก็ได้นะคะ ก็เอาไว้ใส่น้ำเปล่า น้ำอัดลม แป๊บซี่อะไรพวกนี้นะคะ น้ำที่เราชอบกิน ส่วนถัดมาแถวล่างนะคะ ก็จะเห็นมีอุปกรณ์อยู่อีกสองชิ้นนะคะ ชิ้นแรกนะ ก็เรียกว่าหม้อนะคะ เป็นหม้อด้าน มันจะเป็นลักษณะเป็นวงกลมนะคะ แล้วก็เป็นทรงสูงนะคะ แล้วก็มีหูจับนะคะ อยู่ด้านข้างนะ หม้อนี้จริงๆ แล้วต้องมีฝาด้วยนะคะ เวลาเราต้มอะไรมันจะได้เดือดเร็วๆ นะคะ หม้อนี้ก็ไว้สำหรับทำกับข้าว เช่น ประเภทต้มอะไรยังงี้ใช่ไหมคะ ประเภทอาหารที่มีประเภทที่ใช้น้ำที่เป็น มีน้ำเป็นส่วนประกอบอะไรยังงี้นะคะ ก็เป็นพวกต้ม ต้มยำ ก๋วยเตี๋ยว อะไรยังงี้ก็ได้นะคะ น้ำซุป อะไรพวกนี้นะคะ แล้วก็ถัดมาชิ้นสุดท้ายนะคะ เราเรียกว่ากระทะใช่ไหมคะ กระทะอันนี้ก็เป็นทรงลึกเหมือนกันนะคะ แต่ว่าลักษณะของมันก็จะใหญ่กว่าหม้อหน่อย ก็คือ มันจะบานออกนะคะ มันจะกึ่งแบบบานออกมานะคะ แล้วก็จะมีหูจับยาวๆ นะคะ มีอยู่หูเดียวนะมีหูจับหูเดียว จริงๆ ไม่ใช่หูจับสิ เป็นที่จับนะ ที่จับ เพราะว่าเราใช้มือจับ เป็นที่จับยาวๆ นะคะ อยู่อันเดียวนะ แล้วก็กระทะนี้ก็จะเป็นทรงลึกลงไปนะคะ สำหรับอันนี้ ก็คือ ใช้ เช่น ทอดไข่ อะไรยังงี้ใช่ไหมคะ ผัดกะเพรา หรือบางครั้งทำแกงแบบขลุกขลิกๆ นะ แกงที่แบบว่าไม่ต้องใส่น้ำเยอะนะคะ เพราะว่าถ้าใส่น้ำเยอะมันก็จะล้นกระทะใช่ไหมคะ ก็ต้องเปลี่ยนไปใช้เป็นหม้อนะคะ ก็กระทะก็ไว้อะไรผัด ข้าวผัด ทอดไข่ อะไรยังงี้นะคะ ทำอาหารที่แบบไม่ได้ใช้น้ำอะไรเยอะนะคะ

ภาพที่สิบสี่ค่ะ เรากลับมาที่ผู้ชายคนเดิมนะคะ คนที่เราพูดถึงว่าเขากำลังล้างถ้วยอยู่เมื่อกี้นี้นะคะ ก็ขั้นตอนนี้เขาก็คือล้าง จริงๆ แล้วเขายังล้างไม่หมดใช่ไหมคะ แต่ว่าน้ำมันเหมือนกับว่า น้ำมันอาจจะไม่สะอาดแล้วนะคะ ในกะละมังสีเหลืองใช่ไหมคะ เพราะว่าพอล้างถ้วยไปหลายๆ ใบแล้วเนี่ย น้ำ น้ำเปล่าเนี่ย มันก็จะมีฟองเยอะใช่ไหมคะ มันก็จะมีฟองจากน้ำยาล้างจานเยอะนะคะ เขาก็เอาน้ำมาเททิ้งก่อนนะคะ เพราะว่าน้ำมันใช้ไม่ได้แล้ว เดี๋ยวเขาต้องเติมน้ำใหม่นะคะ เขาก็เอาน้ำมาเททิ้งนะคะ ที่ท่อระบายน้ำนะคะ ก็ มันก็จะมีอยู่ริมถนนทั่วไปนะคะ ก็จะเป็นท่อระบายน้ำ เขาก็เททิ้งลงไปเลยที่ท่อระบายน้ำนะคะ เพราะว่าถ้าเทลงพื้นถนนเนี่ย มันก็จะเปียกใช่ไหมคะ มันก็จะไม่ดีนะ ต่อคนที่เดินไปเดินมาใช่ไหมคะ หรือว่ารถยนต์ที่ผ่านไปผ่านมานะคะ มันก็อาจจะ เขาเรียกอะไร ขับผ่านแล้วทำให้น้ำมันกระเด็นได้นะคะ หรือว่าคนเดินก็ไม่สะดวกนะคะ เขาก็ต้องเอามาเททิ้งให้เรียบร้อยนะคะ เอามาเทที่ท่อระบายน้ำนะคะ ที่อยู่ข้างๆ ในภาพเราก็จะเห็นยังมีชามที่เหลืออยู่นะ ยังไม่ได้ล้างนะ แต่เพราะว่าน้ำมันไม่สะอาดนะ มันฟองเยอะ เขาก็เลยมาทิ้งน้ำก่อนนะคะ ก็ในภาพเราก็จะเห็นชามยังเหลืออยู่นะ อีกถังหนึ่งที่ยังไม่ได้ล้างนะคะ

ภาพที่สิบห้าค่ะ ภาพที่สิบนะคะ หลังจากที่ เขาพักแล้วใช่ไหมคะ เขาก็หยุดล้างจานก่อนนะคะ เขาก็เดินมานะคะ เอาชามที่ล้างสะอาดเรียบร้อยแล้วนะคะ เขาก็ถือ ถือมานะคะ ภาพที่เราเห็นนั้น เขาถือมากี่ใบ ถือมาสี่ใบนะคะ ที่ซ้อนกันอยู่สี่ใบ เขาก็ถือมาโดยที่มีใบสีส้มอยู่ด้านบนนะคะ หนึ่งใบ แล้วก็สีเขียวตรงกลางนะคะ สองใบ แล้วก็สีส้มด้านล่างอีกหนึ่งใบนะ รวมทั้งหมดเป็นสี่ใบ เขาก็ถือมานะคะ สี่ใบ แล้วก็มาวางไว้ข้างๆ หม้อก๋วยเตี๋ยวใช่ไหมคะ เอามาวางไว้ให้แม่ค้านะคะ เพื่อที่แม่ค้านะ จะได้ไว้ใช้งานครั้งต่อไปนะคะ เพราะว่าตอนนี้ถ้วยหมดแล้วใช่ไหมคะ เขาก็เอามาวางไว้ เราดูนิดหนึ่งนะ เขามาวางไว้ตรงกลางของโต๊ะ ไม่ใช่ตรงกลางของโต๊ะ แต่ว่าตรงกลางของภาพนะคะ โดยที่ในภาพนั้น ด้านมุมขวาก็จะเป็นหม้อก๋วยเตี๋ยวใช่ไหมคะ ที่แง้ม แง้มไว้นิดหนึ่งนะ ก็คือ เปิดฝาไว้นิดหนึ่งนะ ให้ควันมันออกมานะคะ ปล่อยให้ควันในหม้อต้มก๋วยเตี๋ยวออกมานะคะ แล้วก็ด้านซ้ายสุดนะคะ ก็จะเป็นพวกเครื่องปรุงนะคะ ที่แม่ค้าเอาไว้ใช้ปรุงนะคะ เวลาทำก๋วยเตี๋ยวนะคะ

ภาพสุดท้ายค่ะ ภาพที่สิบหกนะคะ เป็นยังไงคะ เขาก็เดินกลับไปล้างจานต่อนะคะ ไปผสมน้ำไปใส่น้ำเปล่าต่อนะคะ ในภาพนี้เราไม่ได้เห็นนะคะ แต่ภาพที่เราเห็น ก็คือว่า เขากำลังทำอะไรคะ นั่งล้างจานต่อนะคะ โดยยังเหลือ เหลือถ้วยนะคะ ที่อยู่ในถังเนี่ย อีกหนึ่งแถวเลยทีเดียวนะ ค่อนข้างหลายใบเลยทีเดียวนะคะ แล้วเขาก็กำลังถือถ้วยไว้อยู่ใช่ไหม ถือแล้วก็วางไว้อยู่ที่บริเวณหัวเข่าของเขานะคะ เขาก็ถือไว้ แต่ว่าเขาไม่ได้ล้างนะ ยังไม่ได้ล้าง ไม่ได้ขัดนะคะ แต่ว่าเขานั่งนึกนะ นั่งฝัน นั่งนึกนะ นึก แล้วก็ลืมตานึกนะคะ นึกว่า เออ ถ้ามีเครื่องล้างจานนะคะ ก็คงจะดีเนอะใช่ไหม เครื่องล้างจานลักษณะเป็นยังไง ก็เป็นเหมือนในภาพนะคะ ก็จะเป็นเหมือนแบบลักษณะเหมือนของในบ้านฝรั่งไรยังงี้นะ ถ้าของคนไทยก็อาจจะไม่มีนะ ไม่ค่อยนิยมใช้นะคะ เพราะว่าอาจจะเปลืองไฟเปลืองน้ำ ในภาพนี้ก็จะเป็นเครื่องล้างจานนะ ลักษณะเครื่องล้างจานก็มองแล้วคล้ายๆ เครื่องซักผ้าใช่ไหมคะ เปิดมาด้านหน้านะ เปิดลงมานะคะ แล้วก็ด้านในเนี่ย ก็จะมี เป็น เขาเรียกว่าอะไร เป็นที่เรียงจาน เรียงจาน เรียงชาม เรียงช้อน เรียงส้อมนะคะ ใส่ๆๆ ลงนะ ใส่ลงไปเรียงสวยงามนะ พอเรียงเต็มแล้วใช่ไหมคะ เราก็แค่ปิดเครื่องใช่ไหม ปิดฝาเครื่องเข้าไป แล้วก็แค่กด จริงๆ แล้วต้องใส่ไอ่ตัวน้ำยาทำความสะอาดลงไปด้วยนะ ใส่ลงไป แล้วเราก็แค่ปิดฝาเครื่องนะคะ แล้วก็แค่กดปุ่มนะคะ กดปุ่มเดียวเท่านั้นให้มันทำงานนะคะ มันก็จะทำงานให้นะคะ ล้างถ้วยล้างจานให้สะอาดนะคะ แล้วก็ ล้างน้ำเปล่าอะไรให้เสร็จสรรพนะคะ ให้เรียบร้อยนะคะ โดยที่เราไม่ต้องทำอะไรเลย ผู้ชายคนนี้เขาก็เลยนึก เออ ถ้ามีเครื่องล้างจานก็คงจะดีเนอะ เขาก็จะได้ไม่ต้องมานั่งล้างนะคะ เขาก็ฝันไปแบบนี้นะคะ

ค่ะ สำหรับภาพนี้นะคะ ก็มีเท่านี้นะคะ เอาไว้โอกาสหน้านะคะ เจอกันในภาพต่อๆ ไป สวัสดีค่ะ